# CONTRACT DE prestari servicii

# (model orientativ)

**Nr. \_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_**

1. **PREAMBUL**

În temeiul Legii nr.98/2016 privind achizițiile publice și ale Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. [98/2016](http://idrept.ro/00178257.htm) privind achizițiile publice, s-a încheiat prezentul contract de furnizare.

Părțile

**Uniunea Națională a Consiliilor Județene din România,** cu sediul în București, Str. Polonă nr,2 sector 1, tel.: tel +40 0314254520; fax: +40 0314254521, e-mail: office@uncjr.ro cont........., reprezentat legal prin **Sorin Munteanu, director general**, pe de o parte

Şi

........................................., cu sediul........................................................,

telefon/fax: ..........................., având codul fiscal .............................................., cont ............................. deschis la ................................., reprezentat prin…………….., în calitate de **furnizor**, pe de altă parte,

denumite în continuare fiecare în parte, „**Partea**” și în mod colectiv „**Părțile**”, au convenit încheierea prezentului contract de furnizare.

1. **TERMENI ŞI DEFINIŢII**

**2.1** În prezentul contract următorii termeni vor fi interpretaţi astfel:

**a.** **achizitorul și prestatorul**– părțile contractante, așa cum sunt acestea numite în prezentul contract;

**b**.  **contract de prestării servicii de transport aerian internațional**—contractul de achiziție publică care are ca obiect achiziția bilete de avion;

**c. preţul contractului** -preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;

**d. forţa majoră** - este orice eveniment extern, imprevizibil, absolut invincibil si inevitabil, care împiedică în tot sau în parte, executarea obligaţiilor ce le revin părţilor, potrivit prezentului contract şi este constatat de o autoritate competentă;

**e.zi** - zi calendaristică, în afara cazului în care se prevede expres că sunt zile lucrătoare; an - 365 de zile;

**f.conflict de interese –**prin conflict de interese se înțelege orice situație în care membrii personalului autorității contractante sau ai unui furnizor de servicii de achiziție care acționează în numele autorității contractante, care sunt implicați în desfășurarea procedurii de atribuire sau care pot influența rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparțialitatea ori independența lor în contextul procedurii de atribuire;

**g. penalitate contractuală –** despăgubirea stabilită în contractul de furnizare ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract (majorări de întârziere și/sau daune-interese);

1. **INTERPRETARE**

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**3.3** Clauzele şi expresiile vor fi interpretate prin raportare la întregul contract.

1. **OBIECTUL CONTRACTULUI**

**4.1** Obiectul prezentului contract îl constituie achizitioneze *tranport aerian, respectiv 4 bilete de avion pe ruta Bucuresti – Florența și retur în perioada 29 octombrie – 01 noiembrie 2025* în *cadrul proiectului* **„ Affordable Housing Enhancement and Regional Oversight for European Sustainability,**, în perioada convenită și în conformitate cu obligațiile asumate prin prezentul contract.

4.2 Prestatorul se obligă să emită 4 (patru) bilete de avion pe ruta București – Florența/Italia și retur, cu bagaj de cală în perioada 29 octombrie 2025 – 1 noiembrie 2025 pentru următoarele persoane:

1.

2.

3.

4.

Cu următoarele coordonate:

1. Plecare Bucuresti, Otopeni, in data de 29.10.2025 ……..(se vor trece datele din oferta)
2. Plecare din Florenta, aeroportul… 01.11.2025 ……(se vor trece datele din oferta)
3. **DOCUMENTELE CONTRACTULUI**

**5.1** Documentele contractului sunt:

a) invitatia de participare;

b) formularul de ofertă, propunerea tehnică și propunerea financiară – Anexa 2, inclusiv clarificările solicitate în perioada de evaluare;

c) Comunciarea prin care ofertantul a fost declarat câstigator

**5.2** În cazul în care există contradicții între documentele de mai sus, prevederile acestora se vor aplica în ordinea de precedentă indicată.

**5.3** În cazul în care, pe parcursul îndeplinirii Contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

1. **PREŢUL CONTRACTULUI**

**6.1** Prețul convenit pentru îndeplinirea contractului, plătibil furnizorului de către achizitor, conform ofertei furnizorului, este de ............... **lei fără TVA**, respectiv .............. **lei cu TVA inclus. Pretul include toate taxele aferente.**

**6.2** Preturile convenite pentru îndeplinirea contractului, sunt cele declarate de prestator în formularul de ofertă, anexa 2 la prezentul contract.

1. **DURATA CONTRACTULUI**

**7.1** Durata contractului este de de la data semnării de către ambele părți si pana la îndeplinirea tuturor obligațiilor ce le revin părților.

**7.2** Predarea biletelor se va face la sediul beneficiarului din cadrul Str. Polonă nr. 2, sector 1, București sau prin e-mail la office@uncjr.ro

1. **OBLIGAŢIILE PRESTATORULUI**
	1. Prestatorul se obligă să presteze serviciile la standardele și/sau performanțele prezentate în ofertă
	2. Prestaotrul se obligă să desemneze o persoană care să gestioneze relatia cu achizitorul și să rezolve, cu operativitate, toate solicitările acestuia.
	3. Prestatorul se oblgă să-l despăgubească pe achizitor, pentru orice taxe, costuri și cheltuieli de orice natură care pot interveni din neglijentța prestatorului.
	4. Prestatorul are obligatia, ca in urma primirii comunicării că este desemnat câstigător, să efectueze rezervarea și să emită biletele cu celeritate, în timp util, înainte de ora deplasării
	5. Predarea biletelor se va face la sediul din str Polona, nr 2.ßector 1, Bucuresti, sau prin e-mail la adresa office@uncjr.ro
2. **OBLIGAŢIILE ACHIZITORULUI**

**9.1** Achizitorul se obligă să recepționeze biletele de avion, la data si ora convenite de comun acord cu Prestatorul.

**9.2** Achizitorul se obligă să efectueze plata în termen de maxim 30 de zile de la data emiterii facturii in e-factura, după emiterea biletelor de avion care fac obiectul contractului.

**9.3** Achizitorul va comunica în termen de 2 zile persoana responsabilă cu derularea contractului și va furniza datele necesare emiterii biletelor de avion.

1. **CODUL DE CONDUITĂ**
	* 1. **10.1** Furnizorul va acționa întotdeauna loial şi imparțial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu produsele furnizate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
		2. **10.2** În cazul în care Furnizorul sau oricare din asociații săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilități ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de furnizare sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de furnizor în baza contractului.
		3. **10.3** Plăţile către Furnizor aferente contractului vor constitui singurul venit ori beneficiu ce poate deriva din contract, şi atât Furnizorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
		4. **10.4** Furnizorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a Achizitorului.
		5. **10.5** Furnizorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, furnizorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al furnizarii produselor ce fac obiectul prezentului contract. Totodată, Furnizorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.
2. **CONFLICTUL DE INTERESE**

**11.1** Furnizorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a contractului.

**11.2** Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare dacă este necesar. Furnizorul se va asigura că personalul său, salariat sau contractat de el, inclusiv conducerea şi salariații din teritoriu, nu se află într-o situație care ar putea genera un conflict de interese. Furnizorul va înlocui, în 5 zile şi fără vreo compensație din partea achizitorului, orice membru al personalului său salariat ori contractat, inclusiv conducerea ori salariații din teritoriu, care se regăsește într-o astfel de situație.

**11.3** Furnizorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care Furnizorul nu-şi menţine independenţa, Achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

**11.4** Furnizorul cu care autoritatea contractantă a încheiat contractul de achiziţie publică nu are dreptul de a angaja sau încheia orice alte înţelegeri privind furnizarea de produse, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai Furnizorului de servicii de achiziție implicat în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii contractului de achiziție publică, pe parcursul unei perioade de cel puțin 12 luni de la încheierea contractului, sub sancțiunea rezoluțiunii ori rezilierii de drept a contractului respectiv.

1. **MODALITĂŢI DE PLATĂ**

**12.1** Plata se va efectua prin ordin de plată, după predarea biletelor, în baza facturii fiscale emisă de prestator și acceptată de Achizitorul in e-factura, după emiterea biletelor de avion.

**12.2** Plata se va efectua în termen de maxim 30 zile de la predarea biletelor, cu condiția primirii facturii în original la sediul beneficiarului, pe baza facturii fiscale în original și a inregistrarii acesteia in sistemul e-factura.

**12.3** Plata se va face în contul indicat de către Furnizor.

1.
2. **PLĂŢI ŞI PENALITĂŢI DE ÎNTÂRZIERE**

**14.1** În cazul în care, Prestatorul nu își îndeplinește la termen obligațiile asumate prin contract sau le îndeplinește necorespunzător, atunci achizitorul are dreptul de a percepe dobânda legală penalizatoare prevăzută la art. 3 alin 21 din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea produselor nelivrate, sau livrate necorespunzător pentru fiecare zi de întârziere, dar nu mai mult de valoarea contractului.

**14.2** În cazul în care achizitorul, din vina sa exclusivă, nu își onorează obligația de plată a facturii în termenul prevăzut la art. 12.2, Furnizorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezulând din contracte încheiate între profesionisti și între aceștia și autorități contractante, dar nu mai mult decât valoarea contractului.

**14.3** Penalităţile de întârziere datorate, curg de drept, din data scadenţei obligaţiilor asumate conform prezentului contract și nu poate depăși valoarea contractului.

1. **CARACTERUL CONFIDENŢIAL AL CONTRACTULUI**

**15.1.** Părțile convin să păstreze în strictă confidențialitate informațiile contractuale și sunt de acord să prevină orice utilizare sau divulgare neautorizată a acestora.

Părțile înțeleg să utilizeze informațiile contractuale doar în scopul de a-și îndeplini obligațiile din prezentul contract.

**15.2.** Fără a aduce atingere obligațiilor prevăzute în prezentul Contract și anexele acestuia privind furnizarea informațiilor și documentelor necesare desfășurării activităților de audit și control de către instituțiile/departamentele abilitate, precum și pentru informarea și promovarea în scopuri publicitare a utilizării fondurilor FEDR/IPA/ENI/FSE, conform prevederilor regulamentelor europene aplicabile, părțile se angajează să depună toate diligențele pentru păstrarea confidențialității datelor cu caracter personal în conformitate cu prevederile Directivei (UE) 2016/680 a Parlamentului European și a Consiliului – din 27 aprilie 2016 privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, depistării, investigării sau urmăririi penale a infracţiunilor sau al executării pedepselor și privind libera circulaţie a acestor date și de abrogare a Deciziei-cadru 2008/977/JAI a Consiliului și în conformitate cu prevederile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)

**15.3.** Părțile vor fi exonerate de răspunderea pentru dezvăluirea informațiilor prevăzute la alineatul precedent dacă:

(a) Informația a fost dezvăluită după ce a fost obținut acordul scris al celeilalte părți contractante în acest sens, cu respectarea prevederilor legale incidente;

(b) Partea contractantă a fost obligată în mod legal să dezvăluie informația.

1. **ÎNCETAREA ȘI DENUNȚAREA UNILATERALĂ A CONTRACTULUI**

**16.1** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere/rezoluțiune, în cazul în care una din părți nu își execută sau execută necorespunzător obligațiile contractuale.

d) prin denunţare unilaterală, conform dispoziţiilor prezentului contract.

**16.2** În situația rezilierii/rezoluțiunii totale/parțiale din cauza neexecutării/executării parțiale de către Furnizor a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**16.3** În situația în care executarea parțiala a obligațiilor contractuale face imposibilă realizarea obiectului contractului în integralitatea sa, chiar dacă a fost recepționată o parte din contract conform dispozițiilor legale, Furnizorul va datora Achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract.

**16.4** Nerespectarea în mod repetat de către o parte a obligaţiilor contractuale va fi dovedită cu notificările scrise şi transmise de către cealaltă parte, notificări care vor face referire la neîndeplinirea respectivă precum şi la durata ei. Prin notificări se vor solicita justificări privind neîndeplinirea obligaţiilor, pe care cealaltă parte este obligată să le furnizeze în termen de maxim 5 zile de la data primirii notificării.

**16.5** Rezilierea prezentului contract nu va avea niciun efect asupra obligaţiilor deja scadente între părţile contractante.

**16.6** Părţile sunt de drept în întârziere prin simplul fapt al nerespectării clauzelor prezentului contract.

**16.7** Achizitorul îşi rezervă dreptul de a denunţa unilateral contractul de furnizare, în cel mult 15 zile de la apariţia unor circumstanţe care nu au putut fi prevăzute la data încheierii contractului, sub condiţia notificării furnizorului cu cel puţin 3 zile înainte de momentul denunţării.

**16.8** Fără a aduce atingere dispoziţiilor dreptului comun privind încetarea contractului sau dreptului Achizitorului de a solicita constatarea nulităţii absolute acestuia în conformitate cu dispoziţiile dreptului comun, Achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice;

b) contractul nu ar fi trebuit să fie atribuit Furnizorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) în cazul modificării contractului în alte condiții decât cele prevăzute de prevederile legale în vigoare.

1. **SUBCONTRACTAREA**

**17.1** Furnizorul nu va subcontracta livrarea produselor care fac obiectul prezentului contract, fără a obține acordul prealabil, în scris, al achizitorului.

**17.2** În cazul în care Furnizorul încheie subcontracte fără a obține acordul prealabil, în scris, al Achizitorului, Achizitorul își rezervă dreptul de a refuza efectuarea către Furnizor a plăților aferente produselor livrate în aceste condiții precum și, dacă este cazul, recuperarea sumelor deja plătite.

* 1. Subcontractarea se realizează în condiţiile prevăzute în cap. V Secţiunea I din Legea 98/2016.
1. **AMENDAMENTE**

**18.1** Părțile contractante au dreptul, pe durata îndeplinirii contractului, de a conveni modificarea clauzelor prezentului contract în condițiile prevăzute de alin 221-222 din Legea 98/2016, prin act adițional.

1. **PRELUCRAREA DATELOR CU CARACTER PERSONAL**

**19.1** Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016al Parlamentului european și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

**19.2** Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

**19.3** Părțile contractuale vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

**19.4** Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

**19.5** Părțile contractuale se vor informa și notifica reciproc cu privire la orice încălcare a securității prelucării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679/2016.

**19.6** Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulementul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

**19.7** În cazul proiectelor finanțate din fonduri europene, unde beneficiarul este un parteneriat, fiecare dintre partenerii semnatari, fie liderul de parteneriat, fie partenerii semnatari, are obligația obținerii și întocmirii evidențelor consimțământului persoanelor care fac parte din grupului țintă al proiectului, pe activitățile pe care le are fiecare în responsabilitate, pentru atingerea și implementarea obiectivelor proiectului.

1. **FORŢA MAJORĂ**

**20.1** Forţa majoră este constatată de o autoritate competentă.

**20.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**20.3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**20.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**20.5** Dacă forţa majoră acţionează sau se estimează că va acţiona o perioada mai mare de 10 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**20.6** Nu va reprezenta o încălcare a obligaţiilor din contractul de furnizare de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de furnizare de către părţi.

**20.7** Furnizorul nu va răspunde pentru daune-interese/majorări de întârziere dacă, şi în măsura în care, întârzierea în executare sau altă neîndeplinire a obligaţiilor din prezentul contract de furnizare este rezultatul unui eveniment de forţă majoră. În mod similar, achizitorul nu va datora majorări de întârziere pentru plăţile cu întârziere, pentru neexecutare sau pentru rezilierea de către Furnizor pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

* 1. Cazul fortuit nu este exonerator de răspundere contractuală.

**21 SOLUŢIONAREA LITIGIILOR**

**21.1** Achizitorul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**21.2** Dacă după 15 zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul achizitorului.

**22 AJUSTAREA PREȚULUI**

**22.1** Ajustarea este posibilă doar în condițiile prevederilor art. 164 alin. (4) din H.G. nr. 395/2016 ”(…) ajustarea este aplicabilă direct în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului.”

**23 COMUNICĂRI**

**23.1** (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

 (2) Orice document scris trebuie înregistrat atât în momentul transmiterii cât şi în momentul primirii.

**23.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

1. **LIMBA CARE GUVERNEAZĂ CONTRACTUL**

 **24.1** Limba care guvernează contractul este limba română.

1. **LEGEA APLICABILĂ CONTRACTULUI**

 **25.1** Contractul va fi interpretat conform legilor din România.

1. **DISPOZIŢII FINALE**

26.1 Contractul împreună cu anexele sale cuprinde ....... pagini.

**26.2** Prezentul contract a fost încheiat în trei exemplare, două pentru achizitor şi unul pentru furnizor.

|  |  |
| --- | --- |
|  |  |
|

|  |
| --- |
|  **ACHIZITOR, Prestator,**  **UNCJR** **Director General**  **Sorin Munteanu**  |
|  |  |
|  |  |

 |  |